تشاك تراينور

تشاك تراينور (Chuck Traynor) (21 اغسطس 1937 - 22 يوليه 2002) ممثل و مخرج بورنوجرافى امريكى ، اسمه الحقيقى تشارلز ايڤريت تراينور (Charles Everett Trainor)

 نشأته 
اتولد تشاك تراينور يوم 21 اغسطس 1937 فى مدينة لوس انجليس فى ولاية كاليفورنيا الامريكية

 شغله 
تشاك تراينور كان قواد كبير ، وكان بيعشق صناعة الجنس بشكل غير طبيعى وعلشان كده اختار انه يشتغل فى مجال البورنوجرافيا ابتداءا من سنة 1970 فى الفترة المعروفة بإسم العصر الدهبى للبورنو

فى سنة 1971 تشاك تراينور اتجوز الممثلة البورنوجرافية الراحلة ليندا لوفليس (Linda Loveless) و كان هو سبب دخولها فى مجال البورنوجرافيا لانه هو اللى اجبرها على كده عن طريق الضرب والتعذيب لدرجة انه كان بيهددها بالمسدس بتاعه و كان بيجبرها على معاشرة رجالة تانيين مقابل فلوس كان هو اللى بيقبضها ولما كانت ترفض كان بيحرض الرجالة دول على اغتصابها ، و كان هو مدير الانتاج لفيلمها البورنوجرافى الشهير Deep Throat سنة 1972 . و كان ببيشتغل فيها كل ده رغم انه عارف انها كانت خجولة جدا من اول ما عرفها لدرجة انه فى مرة كان هايغمى عليها وهى بتستحمى بعدما طلب من واحد صاحبه انه يدخل عليها وهى فى الحمام وخلاه يقف يتفرج عليها وهى عريانة ، و كان فخور قوى و هو بيقول :(انا اللى عملت ليندا لوفليس) . و فى سنة 1974 تم الطلاق بينهم

وفى سنة 1975 تشاك تراينور اتجوز الممثلة البورنوجرافية الراحلة مارلين تشامبرز (Marilyn Champers) ، وهنا كان الوضع مختلف لانها كانت دخلت فى مجال البورنوجرافيا قبل جوازهم بسنين ، ده غير انه كان فيه علاقة عمل سابقة بينهم لما كان هو برضه مدير الانتاج لفيلمها البورنوجرافى الشهير Behind the Green Door سنة 1972 . و فى سنة 1985 تم الطلاق بينهم

 وفاته 
فى يوم 22 يوليه 2002 مات تشاك تراينور فى بيته فى حى تشاتسوورث فى مدينة لوس انجليس فى ولاية كاليفورنيا نتيجة احتشاء عضلة القلب . و بعد موته صرحت باربرا بورمان اخت الممثلة البورنوجرافية الراحلة ليندا لوفليس (Linda Loveless) بانها حزينة بسبب انه مات قبل ماتقتله هى بنفسها انتقاما منه لاختها الراحلة بعد الجرايم اللى كان ارتكبها فى حقها

 مصادر 

 لينكات برانيه 



تصنيف:ممثلين بورنوجرافيين
تصنيف:مخرجين بورنوجرافيين
تصنيف:ممثلين شبقيين
تصنيف:ممثلين بورنوجرافيين مثليين
تصنيف:اصحاب بيوت الدعارة
تصنيف:مجرمين امريكان
تصنيف:ممثلين بورنوجرافيين من كاليفورنيا
تصنيف:ممثلين بورنوجرافيين امريكان